
Lang franse se yon lang ki vin tounen ansanm ak 
kreyol lang ofisyel Ayiti depi lane 1987. Se lang natif- 
natal tout moun ki fet e ki elve nan Frans (Ewop) , 
Kanada (Amerik dino), Giyan franse (Amerik disid) ak 
lan kek peyi Afrik. 

Lang franse se yon lang woman. Lang kreyol ayisyen 
genyen anpil mo ladann ak sentaks ki soti nan lang 
franse; gen anpil mo anndan li tou ki soti Afrik. 

Lang franse sou Late 



Afrik ki pale franse 


Istwa 


Istwa ewopeyen 

Lang franse a se yon lang woman. Sa vie di, se youn nan lang moden ki soti nan laten. Moun ki etidye lang 
yo konn divize istwa lang nan de pati. Premyeman, gen istwa eksten oswa chanjman politik, sosyal, 
teknolojik, ou etnik yo ki te gen yon efe sou lang nan. Dezyemman, gen istwa enten oswa chanjman 
fonolojik e gramatik yo ki te rive nan lang nan pou kont li. Avan Jil Seza te konki peyi a ki rele Frans jodi a, 
gen moun ki te konn pale lang kelt ki la. Women rele moun yo « Gol yo » (Galli nan laten) e peyi a te rele 















Gol ( Gallia nan laten). Lang kelt moun sa yo te pale te gen enfliyans sou laten ki te pale nan Gol e li bay 
kek mo ak eksprsyon ki te antre nan franse ansyen an ki te develope. Se poutet sa gen kek mo franse ki gen 
origin jemanik, ki pa soti nan laten an. Pa egzanp: boue « labou », mouton « mouton », changer « chanje » e 
lot anko. Apre twazyem syek la, yon seri de trib jemanik te vin envayi Ewop oksidantal e gen kek nan trib sa 
yo ki te vin rete nan Gol, oswa Frans. Youn nan trib sa yo ki enpotan pou listwa franse se trib la ki rele 
Frank yo. Yo te telman enpotan, se nan non trib sa yo te jwenn non peyi a (Francia/France/Lafrans) ak lang 
nan (frangais/franse). E trib gemanik sa yo te kontribye mo pou lang franse, tou: gargon « gason », 
blanc/blanche « blan », hair « rayi », e lot anko. Pi ta nan moyen aj la, lang franse a te reswa yon paket mo 
nan men lot lang tankou noman, nelande, alman ba, e angle, tou. Yon powet italyen ki rele Dante mete lang 
woman ki te egziste nan epok li nan twa gwoup konsa: nam alii oc, alii si, alii vero dicunt oil. Sa vie di: Gen 
moun ki di oc, moun ki di si, e moun ki di oil. Konsa li klasifye lang ok (nan Lafrans disid), lang si (nan 
Itali, Espay e Potigal) ak lang oil (nan lot pati Lafrans). Li klasifye lang sa you selon fason you te geyen pou 
di « wi ». Franse moden se lang oil ki te vin ofisyel. Se mo oil la ki te vin oui « wi » nan franse moden. Avan 
ane 1300, seten lingis rele tout lang oil ansanm ansyen franse. Premye teks ki te ekri nan ansyen franse se 
Seman Strasboug la (Le Serment de Strasbourg ) ki te ekri ane 842. Poutan, avan ane 1539 yo te toujou konn 
sevi ak laten pou bagay ofisyel tankou gouvenman an ak tribinal la. Apre ane sa a, wa Fransis I te fe 
L'ordonnace de Villers-Cotterets (lodonans vile-kotere) ki pwoklame se franse ki pral lang ofisyel nan peyi 
a. Le franse a pedi deklinezon ki te geyen nan laten vilge e apre yo fin chwazi youn dyalek pou 1 dyalek 
ofisyel, lingis yo rele 1 mwayen franse. Ann ane 1550, Louis Maigret te ekri premye grame franse a. Ann 
ane 1634 Cardinal Richelieu te kreye Academie frangaise a. Yo gen pou objektif preseve lang franse e 
kembe 1 net. Pati nan setyem syek rive nan diznevyem syek, akozde Syek de limye yo ( Siecie des Lumieres ) 
ansam avek lefetke Lafrans te vin yon pisans enpotan, sa fe ke franse a vin yon lingua franca. Sa vie di li 
vin yon lang moun itilize pou yo kominike si yo pa soti menm peyi a. Wa Risi yo te konn li ak pale franse. 
Anpil moun nan lakou wayal pou Katerin II, rey ris te konn pale selman franse. Yo te we ris tankou yon lang 
pou moun pov. Pati nan disetyem syek rive nan diznevyem syek, tou, Lafrans te fe anpil kolonizasyon. Se 
poutet sa jodi a, gen plizye peyi ki pale franse e gen plizye dyalek. Gen kek moun ki soti Lafrans pou yo al 
nan Kanada tabli koloni Nouvou Lafrans (Nouvelle-France). Jodi a menm gen kote nan Kanada kote yo pale 
franse, notaman provens Kebek. Plizye peyi ann Afrik ak plizye zil tou, gen yon popilasyon ki pale franse 
pou premye oswa dezyem lang. Jodi a, gen hinghang sou kesyon de presevasyon de franse e lenfliyans 
angle, patikileman nan domen biznis, syans e kilti popile. Menm jan ak Academie frangaise a nan Lafrans, 
gen Office quebecois de la langue frangaise a nan Kebek ki gen pou objektif prezevasyon lang nan. Yo 
menm, yo konsene avek franse kebekwa. 


Istwa ayisyen 

Nan lane 1697, Franse yo ki tap viv Ayiti depi 1629, vin okipe ofisyelman pati wes Sen Domeng. Se apre 
Franse vin pran Sen Domeng e vin genyen tout kondisyon yo pou yon kreyol paret: Franse yo komanse 
komes esklav e vin genyen nesesite pou kolon yo kominike avek esklav yo. Trete: lang kreyol ayisyen 

Seman Estrasbou (Sacramento Argentariae ) 842. 

Kek mo nan seman Estrasbou 



Konson yo 


20 konson 

